მანისალესი
მანისალესი (ესპ. Manizales) — ქალაქი და მუნიციპალიტეტი კოლუმბიაში, კალდასის დეპარტამენტის დედაქალაქი. მიეკუთვნება კოლუმბიის მეყავეობის რეგიონს. მდებარეობს ვულკან ნევადო-დელ-რუისის სიახლოვეს. ამჟამად, მანისალესი კოლუმბიის ყავის წარმოების მთავარი ცენტრი და უმაღლესი საგანმანათლებლო დაწესებულებების მნიშვნელოვანი კვანძია. მანისალესი დაარსდა 1849 წლის 12 ოქტომბერს, ლიბერალებსა და კონსერვატორებს შორის მიმდინარე სამოქალაქო ომის დროს. დააარსა ოცმა ანტიოკიელმა. მძლავრად იგრძნობა ესპანური გავლენა კულტურასა და მოსახლეობაში.